gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9292, del 07-03-2022 (2022/1301)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a modificació de la declaració d'interés comunitari de un centre hípic al terme municipal de Llutxent. Expediente 2101603.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9292

Data del DOGV
:   07-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1301


Data del document
:   01-02-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a modificació de la declaració d'interés comunitari de un centre hípic al terme municipal de Llutxent. Expediente 2101603. [2022/1301]  
Admesa a tràmit la sol·licitud de declaració d'interés comunitari promoguda per Cavall Actiu, SL, en sòl no urbanitzable, relativa a un centre hípic (expedient 2101603), al terme municipal de Llutxent, ubicada en el polígon 2, parcel·les 189, 190, 191, 192, 193, 207, 208, 209 i 211, i de conformitat amb el que disposa l'article 223.4.a del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny, del Consell, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DIC», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 264345412 i 807269356).  
  
  
València, 1 de febrer de 2022.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9466, del 09-11-2022 (2022/10845)

Extracte de la Resolució de 31 d'octubre del 2022, del rector de la Universitat Politècnica de València, per la qual es convoca el programa d'artistes en residència «Terra Ciutadana 2023», organitzat per l'Àrea d'Acció Cultural, del Vicerectorat d'Art, Ciència, Tecnologia t Societat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10469


Data del document
:   31-10-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 31 d'octubre del 2022, del rector de la Universitat Politècnica de València, per la qual es convoca el programa d'artistes en residència «Terra Ciutadana 2023», organitzat per l'Àrea d'Acció Cultural, del Vicerectorat d'Art, Ciència, Tecnologia t Societat. [2022/10525]  
BDNS (identif.): 657328.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/657328)  
  
Primer. Beneficiaris  
La convocatòria està oberta a tots els artistes, majors d'edat, interessats a participar-hi i que complisquen els requisits exigits en les bases.  
  
  
Segon. Finalitat  
L'objecte d'aquesta convocatòria és la concessió d'un premi a la persona seleccionada en el programa d'artistes en residència «Terra Ciutadana» de la UPV del curs 2022/2023 que acredite el compliment dels requisits estipulats en les bases reguladores del procediment.  
  
Tercer. Bases reguladores  
Accessibles en https://acts.webs.upv.es/?lang=es&p=convocatorias  
  
Quart. Import  
La present convocatòria es finançarà amb càrrec a la partida 009010000-422-40897 per un import total de 3.000 ?, i hi ha crèdit pressupostari adequat i suficient.  
  
Cinqué. Termini de presentació de sol·licituds  
A partir de l'endemà de la publicació d'aquest extracte en el Diari Oficial de la Generalitat Valenciana i fins al 30 de gener del 2023, a les 24 h.  
  
València, 31 d'octubre de 2022.- El rector de la Universitat Politècnica de València: José E. Capilla Romá.
Diari Oficial de la Generalitat Valenciana


Sumari del DOGV 9492, del 19-12-2022 (2022/11083)

RESOLUCIÓ de 13 de desembre de 2022, de la Universitat de València, de correcció d'errades de la Resolució de 24 d'octubre de 2022, del Rectorat de la Universitat de València, per la qual es convoquen proves selectives d'accés al grup C (subgrup C1), per promoció interna - torn especial, sector d'administració general, escala de suport administratiu, d'aquesta universitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9492

Data del DOGV
:   19-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11554


Data del document
:   13-12-2022

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 13 de desembre de 2022, de la Universitat de València, de correcció d'errades de la Resolució de 24 d'octubre de 2022, del Rectorat de la Universitat de València, per la qual es convoquen proves selectives d'accés al grup C (subgrup C1), per promoció interna - torn especial, sector d'administració general, escala de suport administratiu, d'aquesta universitat. [2022/11920]  
  
Advertida una errada en la publicació de la Resolució de 24 d'octubre de 2022, publicada al Diari Oficial de la Generalitat Valenciana (DOGV) en data 7 de novembre de 2022, es procedeix a rectificar el següent:  
  
Al punt 1.1 de la base primera de la convocatòria (Normes generals):  
On diu:  
«1.1. Es convoca procés selectiu per a cobrir 7 llocs vacants del grup C, subgrup C1, per promoció interna - torn especial, sector d'administració general, escala de suport administratiu (Oferta d'ocupació pública UVEG 2018 i 2020)»;  
  
Ha de dir:  
«1.1. Es convoca procés selectiu per a cobrir 8 llocs vacants del grup C, subgrup C1, per promoció interna - torn especial, sector d'administració general, escala de suport administratiu (Oferta d'ocupació pública UVEG 2018 i 2020)».  
  
Aquesta correcció no amplia el termini de presentació de sol·licituds de participació en les proves selectives.  
  
València, 13 de desembre de 2022.- La rectora, p. d. (R 20.05.2022), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 9412, del 25-08-2022 (2022/7759)

Anunci de la Mancomunitat de la Ribera Alta d'aprovació de la convocatòria i les bases específiques, per a proveir en propietat dues places d'auxiliar d'ajuda a domicili (SAD).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9412

Data del DOGV
:   25-08-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/7759


Data del document
:   19-08-2022

Organisme emissor
:   Mancomunitat de la Ribera Alta

Tipus de document
:   Anunci

Descriptors 

:   * concurs administratiu

Anunci de la Mancomunitat de la Ribera Alta d'aprovació de la convocatòria i les bases específiques, per a proveir en propietat dues places d'auxiliar d'ajuda a domicili (SAD). [2022/7759]  
En el Butlletí Oficial de la Província de València número 159 de data 19 d'agost de 2022, s'ha publicat anunci referent a les bases que han de regir la convocatòria per a proveir en propietat 2 places d'auxiliar d'ajuda a domicili (SAD), per torn d'accés lliure, mitjançant procés d'estabilització i consolidació de l'ocupació temporal segons el que es disposa en la Llei 20/2021, de 28 de desembre, de mesures urgents per a la reducció de la temporalitat en l'ocupació pública i de conformitat amb el que es preveu en les bases generals per als processos d'estabilització i consolidació de la Mancomunitat de la Ribera Alta (BBGG), publicades en el BOP núm. 98 de 24.05.2022, amb les següents característiques:  
- Grup C, subgrup C2, escala d'administració especial, subescala serveis especials. Jornada completa. 2 vacants. El sistema de selecció en aplicació de la Llei 20/2021 i de les BBGG és el de concurs.  
  
El termini de presentació d'instàncies serà de 20 dies hàbils a partir de l'endemà a la publicació de l'extracte de la convocatòria en el BOE.  
  
Les bases íntegres podran consultar-se a través del següent enllaç: https://manra.sede.dival.es, apartat «validació de documents» i amb el següent codi de document: KJAA XJT7 F9FN XLZV JA7Y  
Cosa que es fa pública per a general coneixement i als efectes oportuns.  
  
Alzira, 19 d'agost de 2022.- El president: Txema Peláez Palazón.
Diari Oficial de la Generalitat Valenciana


Sumari del DOGV 9352, del 01-06-2022 (2022/4270)

Bases de la convocatòria dels processos selectius per a proveir en propietat tres places d'agent de policia local.
------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4270


Data del document
:   13-05-2022

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * concurs administratiu

Bases de la convocatòria dels processos selectius per a proveir en propietat tres places d'agent de policia local. [2022/4270]  
En el Butlletí Oficial de la Província d'Alacant, número 6, d'11 de gener de 2022, s'han publicat íntegrament les bases de la convocatòria, i en el Boletín Oficial del Estado, núm. 108 de 6 de maig de 2022, extracte d'aquestes, del procés selectiu per a cobrir per funcionari/a de carrera 3 places d'agent de policia local, dos d'elles pel sistema d'oposició, mitjançant torn lliure i una per concurs, mitjançant torn de mobilitat, vacants en la plantilla d'aquest ajuntament i incloses en l'oferta d'ocupació pública de l'any 2018.  
Aquestes places estan incloses en l'escala d'administració especial, subescala serveis especials, classe policia local i els seus auxiliars, grup C subgrup C1, de l'article 76 del Reial decret legislatiu 5/2015, de 30 d'octubre, dotades amb els emoluments corresponents a aquest grup i la resta que corresponguen d'acord amb la legislació vigent.  
El termini de presentació de sol·licituds serà de 20 dies hàbils a comptar des del següent al de la publicació de l'anunci de la convocatòria en el Diari Oficial de la Generalitat Valenciana.  
Els altres anuncis referents als processos de la mateixa convocatòria es publicaran en el BOP, i a partir del començament de les proves en el tauler d'anuncis i pàgina web www.santapola.es / Ocupació Pública.  
Cosa que es fa pública per a general coneixement de totes les persones interessades.  
  
Santa Pola, 13 de maig de 2022.- L'alcaldessa presidenta: María Loreto Serrano Pomares.
Diari Oficial de la Generalitat Valenciana


Sumari del DOGV 9347, del 25-05-2022 (2022/4638)

RESOLUCIÓ de 17 de maig de 2022, de la consellera d'Educació, Cultura i Esport, per la qual es nomena Rafael Montaner Coll com a personal eventual.
---------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4638


Data del document
:   17-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de maig de 2022, de la consellera d'Educació, Cultura i Esport, per la qual es nomena Rafael Montaner Coll com a personal eventual. [2022/4638]  
De conformitat amb el que s'estableix en l'article 20 de la Llei 4/2021, de 16 d'abril, de la Generalitat, de la funció pública valenciana, així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), resolc:  
  
Nomenar Rafael Montaner Coll com a personal eventual amb funcions d'assessor d'assumptes generals de membres del Consell, amb unes retribucions corresponents a la categoria de C2, lloc 33986, amb efectes de 15 de maig de 2022.  
  
València, 17 de maig de 2022.- La consellera d'Educació, Cultura i Esport: Raquel Tamarit Iranzo.
Diari Oficial de la Generalitat Valenciana


Sumari del DOGV 9257, del 17-01-2022 (2022/48)

RESOLUCIÓ 22 de desembre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de farmacèutic o farmacèutica d'àrea de salut, dependents de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/48


Data del document
:   22-12-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ 22 de desembre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de farmacèutic o farmacèutica d'àrea de salut, dependents de la Conselleria de Sanitat Universal i Salut Pública. [2022/48]  
De conformitat amb la base 4.1 de la resolució de 17 de desembre de 2020, de la directora general de Recursos Humans, per la qual es convoca un concurs oposició per a la provisió de vacants de farmacèutic o farmacèutica d'àrea de salut, dependents de la Conselleria de Sanitat Universal i Salut Pública (DOGV 9004, 25.01.2021), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
https://www.gva.es/downloads/WF/EP/02\_MANUAL\_ALEG\_SUBS.pdf  
A més, es publicarà en la pàgina web d'aquesta conselleria (www.san.gva.es) en l'apartat «Recursos humans / Oposicions i trasllats / Concurs oposició».  
  
València, 22 de desembre de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9468, del 11-11-2022 (2022/9920)

Anunci de reactivació de la cooperativa.
----------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9920


Organisme emissor
:   Cruz de Guia, COOP V.

Tipus de document
:   Anunci

Anunci de reactivació de la cooperativa. [2022/9920]  
Cruz de Guía, Coop. V. fa públic que segons el que es disposa pels articles 82.2 i 75.2 del Decret legislatiu 2/2015, de 15 de maig, del Consell, mitjançant assemblea general extraordinària celebrada el dia 01.10.2022, va aprovar per unanimitat dels assistents, que al seu torn representaven el 100 % de cooperativistes i del capital social de l'entitat, la seua reactivació, i aprovà el balanç de situació en la data de l'acord de reactivació i els nous estatuts socials adaptats a la legislació vigent.  
  
Elx, 19 d'octubre de 2022.- El president del Consell Rector: Luis Fenoll Asencio.
Diari Oficial de la Generalitat Valenciana


Sumari del DOGV 9446, del 08-10-2022 (2022/9239)

DECRET 161/2022, de 7 d'octubre, del Consell, pel qual es concedeix l'Alta Distinció de la Generalitat, a títol pòstum, a Miguel Hernández Gilabert.
----------------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9239


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 161/2022, de 7 d'octubre, del Consell, pel qual es concedeix l'Alta Distinció de la Generalitat, a títol pòstum, a Miguel Hernández Gilabert. [2022/9239]  
El Consell, mitjançant el Decret 28/1986, de 10 de març, modificat pel Decret 177/2003, de 12 de setembre, va crear l'Alta Distinció de la Generalitat per a premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
El poeta oriolà Miguel Hernández, d'orígens humils però gran lector de poesia clàssica, es dona a conéixer amb les seues primeres publicacions en El Pueblo de Orihuela o El Día de Alicante. A Orihuela redacta també el seu primer llibre de poesies, Perito en Lunas (1933). Ja establit a Madrid, treballà com a redactor en el diccionari taurí El Cossío i en les Missions Pedagògiques, de Alejandro Casona. Escriu els poemes El silbo vulnerado (1934), Imagen de tu huella (1934), i El rayo que no cesa (1936).  
Durant la Guerra Civil, el poeta es compromet inequívocament en la defensa de la República, mentre compon els poemaris Viento del pueblo (1937) i El hombre acecha (1938).  
En acabar la guerra és condemnat a pena de mort, que se li commuta per la de trenta anys. Des de presó l'escriptor oriolà va continuar escrivint Cancionero y romancero de ausencias, la seua última obra, que va deixar inacabada.  
Miguel Hernández va morir de tuberculosi en la presó, el 28 de març de 1942. En homenatge a la seua memòria, i a la de tantes altres persones que van perdre la vida en la lluita per les llibertats, la Generalitat ha designat la data del 28 de març com el Dia Valencià de Record i Homenatge a les Víctimes de la Guerra Civil i la Dictadura.  
Per això, en reconeixement a la seua obra poètica, quan es compleix el huitanta aniversari de la seua mort, com a símbol de dignitat i lluita per la justícia, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir l'Alta Distinció de la Generalitat, a títol pòstum, a Miguel Hernández Gilabert.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9347, del 25-05-2022 (2022/4626)

RESOLUCIÓ de 17 de maig de 2022, de la consellera d'Educació, Cultura i Esport, per la qual es nomena Ernesto Eduardo González Vidal com a personal eventual.
-------------------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4626


Data del document
:   17-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de maig de 2022, de la consellera d'Educació, Cultura i Esport, per la qual es nomena Ernesto Eduardo González Vidal com a personal eventual. [2022/4626]  
De conformitat amb el que s'estableix en l'article 20 de la Llei 4/2021, de 16 d'abril, de la Generalitat, de la funció pública valenciana, així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), resolc:  
  
Nomenar Ernesto Eduardo González Vidal com a personal eventual amb funcions d'assessor d'assumptes generals de membres del Consell, amb unes retribucions corresponents a la categoria de C2, lloc 33575, amb efectes de 15 de maig de 2022.  
  
València, 17 de maig de 2022.- La consellera d'Educació, Cultura i Esport: Raquel Tamarit Iranzo.